google/wiki40b huggingface dataset:
American Chemical Society

American Chemical Society (ACS), et akademisk selskap (profesjonsforening) som holder til i USA og gir støtte til vitenskapelige undersøkelser innen kjemifeltet. ACS ble stiftet i 1876 og har over 158 000 medlemmer på alle gradsnivåer og innen alle grener av kjemi, kjemisk ingeniørfag og beslektede felt. ACS avholder nasjonale samlinger to ganger i året der hele kjemifeltet blir dekket samt dusinvis med mindre konferanser innen de enkelte underfelter. Publikasjonsdivisjonen produserer om lag to dusin vitenskapelige journaler (det eldste, Journal of the American Chemical Society, har utkommet siden 1879) og flere bokserier. Den nyeste (2006) journalen, ACS Chemical Biology har unike nettbaserte funksjoner som «Ask the Expert» og en wiki og kjemisk-biologisk ordliste. American Chemical Societys primære inntektskilde er divisjonen Chemical Abstracts Service.
American Chemical Society sponser også den amerikanske kjemiolympiaden (USNCO), en konkurranse som har til hensikt å velge firemannslaget som skal representere USA i den internasjonale kjemiolympiaden (IChO).
ACS’ Divisjon for Kjemisk Utdanning tilbyr standardiserte prøver for ulike underfelt innen kjemi. De to vanligste prøvene er prøvene på grunnfagsnivå for generell og organisk kjemi. Hver av disse prøvene består av 70 flervalgsspørsmål, og studentene har nøyaktig to timer på å fullføre prøven.
ACS’ årsmøte i 2006 fant sted i San Francisco 10. til 14. september.
Vika Idrettsforening

Historie

Vika Idrettsforening ble stiftet 26. januar 1918 i Engensgate 7, ved Vestbanen. Initiativtakerne var Ragnvald Olsen og Fredrik Christensen. Boksing og friidrett var de første idrettene som ble drevet, senere samme år kom svømming på programmet. Idrettsforeningen var sentral i arbeideridretten i mellomkrigsårene. Medlemmer fra Vika var representert i styret da arbeidernes idrettsopposisjon ble stiftet i 1922 (klubben var ikke formelt medlem). 11. november 1924 meldte Vika Idrettsforening seg inn i Arbeidernes Idrettsforbund.
Gunnarsbyn

Gunnarsbyn er en by som ligger ved Råneelven i Boden kommune i Norrbottens län i Sverige, ca 40 km nord for Boden.
1 FM

1 FM er en lokalradiokanal som holder til i Molde, og eies av Romsdals Budstikke. Kanalen sender stort sett musikk døgnet rundt, men sender også nyheter og direkteoverføringer fra fotballkamper med Molde Fotballklubb.
Ansvarlig redaktør for kanalen er Ole Bjørner Loe Welde.

Konsesjonskamp

Radiokanalen mistet i 2008 konsesjonen for drift av lokalradio, Molde Nærradio (Radio PS) skulle fra 1. januar 2009 være lokalradiotilbudet for Molde og omegn. I oktober 2008 gjorde medietilsynet om vedtaket og Radio 1 FM fikk konsesjon for syv nye år.
Oleksandr Karavajev

Landslaget

9. oktober 2015 fikk han sin første landskamp for Ukraina mot Makedonia.
Han ble tatt ut i Ukrainas EM-tropp til EM i Frankrike 2016.
Toyota Auris

Toyota Auris (2006–) er en familiebil fra japanske Toyota.
I Norge erstattet den litt mindre Toyota Corolla kombicoupé, og ble også kalt Corolla i enkelte andre land.
Første utgave (E150, 2006–12) var en kombicoupé med to bensinmotorer (1,4/97 hk og 1,6/124 hk) og tre dieselmotorer (1,4, 2 og 2,2 l på 90, 126 og 177 hk), mens HSD (2010–) var med Hybrid Synergy Drive.
Andre utgave (E180, 2012–18) var litt større, men hadde samme motorvalg og kunne påmonteres tilhengerfeste. Stasjonsvognen Touring Sports kom i 2014.
Tredje generasjon (2018–) er litt lengre og lavere, bygd på plattformen Toyota New Global Architecture (TNGA). Den selges i Norge som Toyota Corolla og fås her kun med hybridmotor og kombi eller stasjonsvogn.
Arendal rådhus og kulturhus

Arendal kultur- og rådhus er Arendal kommunes rådhus og kulturhus, og ligger der Arendal rutebilstasjon tidligere lå i det gjenfylte havneområdet Malmbrygga midt i Arendal sentrum. Bygget sto ferdig høsten 2004 mens den offisielle åpningen fant sted 4. mars 2005. Arendal gamle rådhus ligger på Tyholmen, og brukes i dag til kulturskole og festlokaler.
Sentralt i huset ligger en stor sal, og omkring og over denne er kommunale kontorer. Foran ligger Sam Eydes plass, og rundt kvartalet er kollektivterminal med holdeplasser for busser og drosjer. Bygningen er plassert i en akse som går ut fra Trefoldighetskirken på Tyholmen.
Bygningen er tegnet av arkitektfirmaet LPO arkitekter i Oslo. Bygningen og plassen fikk hedrende omtale da Statens byggeskikkpris ble utdelt 2006. Bygget fikk også Norges handikapforbunds «Tilgjengelighetspris» samme år.
Kommunen har alle sine kontorer, med noen få unntak, samlet i bygget. Kontorplassene ligger i store kontorlandskap, innredet etter moderne prinsipper.
Sentralt i huset ligger en stor teater- og konsertsal, «Store Torungen», med 700 sitteplasser. Stolene kan trekkes inn, og salen har da ståplass til 1 300. En mindre sal, «Lille Torungen», har 150 sitteplasser. De to teatersalene har fått navn etter de to innseilingsfyrene utenfor Arendal, Store Torungen fyr og Lille Torungen fyr.
I kulturhuset trekkes trådene tilbake til Arendals fortid som teaterby, da Arendal Dramatiske Selskab hadde sitt Comediehus på Tyholmen. To kulisser som ble laget til en korintisk søylehall i 1819, med to muser fra den greske gudeverden som motiv, pryder nå inngangen til den nye teatersalen. Thalie er komediens muse, mens Melpomene er tragediens muse. Kulissene eies av Aust-Agder kulturhistoriske senter.
Jussi Niinistö

Liv og virke

Niinistö tok mastergraden i filosofi ved Helsingfors universitet i 1994 og doktorgraden i 1998. Siden 2004 har han vært dosent i finsk historie ved Helsingfors universitet og dosent i militærhistorie ved Försvarshögskolan.
Han har vært Finlands forsvarsminister siden 2015, 1. nestleder i Sannfinnene fra 2013 og valgt til Riksdagen fra Nyland siden 2011. Niinistö var leder for Sannfinnenes riksdagssekretariat 2005–2011 og Riksdagens forsvarskomité 2011–2015. Niinistö har vært medlem av kommunefullmektigen i Nurmijärvi siden 2009.
I 2017 var han blant de som forlot Sannfinnenes riksdagsgruppe og dannet en ny, Nytt alternativ (NA). Den nye gruppen ga støtte til Juha Sipiläs regjering og Niinistö fortsatte som statsråd. I 2018 gjorde han det kjent at han stiller som kandidat for Blå framtid i riksdagsvalget i 2019.
Myathropa

Utseende

Store, kraftige, lyst gule og svarte fluer, ca. 15-18 millimeter lange.  Forbrystet har et karakteristisk «hodeskallemønster» dannet av sølvgrå tverrstriper. 
Ansiktet er gult med gyllen hårbekledning. Fasettøynene er fint hårkledte og mørke. Hos hannene møtes øynene på toppen av hodet, mens det hos hunnene er en tynn pannestripe mellom fasettøynene. Antennene er små og mørke.
Bakkroppen har mønster i gult og svart. Hvert av  bakkroppsleddene er mørke i den bakerst halvdelen og gule lengst frem. Langs midten er det en mørkere midtlinje som utvider seg til en mørk flekk i framkanten av hver bakkroppsledd. Scutellum er lyst gulbrunt, og skiller seg lite fra den brunlige ryggsiden. Brystets sider er gule med lange gylne hår. Beina er lyst gule på midten. Lår (femora) og føtter (tarser) er mørke, brunsvarte.

Levevis

Fluene kan påtreffes i hager og særlig på gress- og blomsterenger. Den besøker blomster eller sitter og soler seg på et blad. De voksne flyr i mai til september. Larvene lever i råtehull i trestammer.

Utbredelse

Den vanlige arten Myatropa florea finnes over mesteparten av Palearktis, mens Myathropa usta bare finnes på Madeira.
U20-VM i friidrett 2018 – Høydehopp kvinner

Høydehopp for kvinner under U20-VM i friidrett 2018 ble arrangert på Ratina stadion i Tammerfors 13 og 15. juli 2018.
Ketwurst

Ketwurst (av ketsjup og wurst (tysk for pølse)) er en type bockwurst og serveres på en måte som minner om pølse i brød. Det avlange pølsebrødet blir gjennomhullet fra kortenden ved hjelp av en egen maskin og pølsen som allerede er dyppet i ketsjup, puttes i brødet.
Ketwursten ble utviklet i DDR sent på 1970-tallet av medarbeidere i det statlige DDR-organet Rationalisierungs- und Forschungszentrums Gaststätten (Rasjonaliserings- og forskningsenteret for vertshus) og ble et populært innslag i det østtyske gatekjøkkenet, først og fremst i Berlin. Den ble solgt første gang i 1979. Ketwursten er fortsatt populær i østlige deler av Tyskland og har der fått en viss kultstatus. Ketwursten har en ketsjupsaus som det eneste tilbehøret.
You Better Move On

«You Better Move On» er en amerikansk sang fra 1961, skrevet av Arthur Alexander. Sangen ble spilt inn i FAME Studios i Muscle Shoals, Alabama. Sessionmusikerne inkluderte David Briggs (piano), Terry Thompson (gitar), Forest Riley (akustisk gitar), Norbert Putnam (bass), Jerry Carrigan (trommer) og ukjente backingvokalister.

Rolling Stones' versjon

«You Better Move On» ble innspilt i Decca Studios i august 1963 og utgitt på EP-platen The Rolling Stones i januar 1964 Den var også med på det amerikanske LP-albumet, December's Children (And Everybody's) (1965).

Norsk versjon

Per Gunnar Hansen har skrevet en norsk tekst. Den norske tittelen er «Du gjør om du vil»

Listeplassering

Versjonen til Alexander havnet på en 24.-plass på den amerikanske Billboard Hot 100-listen i mars 1962.
Thy Ferries

Thy Ferries var et dansk cargorederi som seilte mellom Hanstholm i Danmark og Kristiansand i Norge. Ruten åpnet 2. januar 2011, og ble betjent av rorofergen MF «Clare», senere MF «Victoria VI». Rederiet stoppet å seile i mai 2011 da rederiet ble begjært konkurs.
M25 (motorvei)

M25 er en motorvei som går rundt London i England. Med en lengde på omkring 188 km er den en av verdens lengste ringveier, og Europas nest lengste.
Den har for det meste tre filer i hver kjøreretning, med noen mindre strekninger med to eller fire i hver retning. Med omkring 200 000 kjøretøy i døgnet regnes den som Europas travleste motorvei. Det har vært en enorm økning i antall trafikanter og er en av de travleste motorveier i det britiske veinettet: 196 000 kjøretøyer ble nedtegnet på en enkelt travel dag i nærheten av London Heathrow lufthavn i 2003 og den vestlige halvdelen erfarte en gjennomsnittlig daglig flyt på 147 000 kjøretøyer i 2007.
M25 er ikke en sluttet ringvei, da man mellom Thurrock og Dartford må kjøre A282 over Themsen, mens man ved Sevenoaks må kjøre M26 og M20 et stykke for å komme rundt byen. Når man kommer nordfra går M25 rett over i A21, som går til Hastings.
Tanken om en ringvei rundt London ble introdusert tidlig i det 20. århundre. I 1937 kom den første konkrete planen, og i 1945 ble det foreslått fem separate veier rundt hovedstaden. Dette ble redusert til to ringer, M25 (opprinnelig tenkt som M16) og den mindre indre ringen som skulle bli M15 men som fortsatt er A406.
Veien ble konstruert i seksjoner fra 1975 til 1985. Man konstruerte først seksjoner der det var størst problemer med trafikken, og der man hadde fått aksept fra lokale myndigheter. Den ble offisielt åpnet i oktober 1986 av daværende statsminister Margaret Thatcher, da mellom London Colney og South Mimms.
M25 er plaget av hyppig kødannelse. Dette ble forutsett før veien åpnet, og Thatcher kritiserte i sin åpningstale over de som «klager og syter». Kritikerne fikk rett, og veien har blant annet blitt omtalt som «verdens største parkeringsplass». Den har inspirert sanger som Chris Reas «Road to Hell», og i Terry Pratchett og Neil Gaimans bok Good Omens beskrives den spøkefullt som det fremste eksempel på Satans innflytelse på jorden.
Deler av veien har blitt utstyrt med et eksperimentelt trafikkontrollsystem kalt MIDAS (Motorway Incident Detection and Automatic Signalling). Systemet er basert på at en rekke trafikk- og værsensorer, fartskameraer og variable hastighetsskilt skal kunne redusere kødannelse med minimal menneskelig innblanding. Forholdene har forbedret seg på strekningen hvor systemet er innført, og det planlegges å innføre det på hele M25 over tid.
Odda Boligbyggelag

Odda Boligbyggelag er et boligbyggelag i Odda i Hordaland og ble startet 7. august 1946.
Boligbyggelaget har 426 medlemmer og forvalter 163 boliger i 7 borettslag.
Odda Boligbyggelag er en del av Norske Boligbyggelags Landsforbund (NBBL).
Ekstremværet Narve

Ekstremværet Narve var et ekstremvær som rammet Norge fra 17. til 22. januar 2006.
Ekstremværet ble forårsaket av et kraftig høytrykk over det nordlige Sibir kombinert med et lavtrykk i Norskehavet. Lite vind i høyere luftlag førte til at lavtrykket ble liggende i ro, mens høytrykket flyttet seg vestover til området Kapp Kanin – Kolahalvøya. Dette førte til sterk vind og fallende temperatur i Nord-Trøndelag, Nordland, Troms og Finnmark. Mest uvanlig ved hendelsen var den kraftige vindens lange varighet, samt at den kom fra øst-sørøst.
Fra 17. til 19. januar sank temperaturen i de berørte områdene til mellom -25 og -10 grader Celcius. Medregnet vindstyrken tilsvarte dette en effektiv temperatur på ned mot femti minusgrader. Temperaturfallet startet i nord og beveget seg gjennom perioden sørover. 
Fra 17. januar ble Finnmark rammet av sterk vind, stedvis full storm. Fra 18. januar blåste det liten storm i Troms, og på bankene utenfor Nordland. Kvelden 19. januar og natt til 20. januar økte vindstyrken til full storm også i Troms og Nordland.  Svært sterke vindkast med orkans styrke ble målt: 75 knop på Sørkjosen, 73 knop i Sandnessjøen og 71 knop i Brønnøysund. Vinden avtok 20. januar.
Det ble meldt om mindre personskader. Samme måned anslo forsikringsselskapene foreløpig de materielle skadene til 50 millioner kroner. I etterkant meldte Kystverket også om omfattende skader på moloer og navigasjonsinstallasjoner i Nord-Norge.
Guri Schankes diskografi

Guri Schankes diskografi består av albumer og singler.
Bona fide

Bona fide er et latinsk uttrykk som betyr «i god tro».
I en juridisk kontekst kan bona fide bety at man holdes ikke-ansvarlig siden man ikke var kjent med at ens handling var de facto ulovlig, eller at disse handlinger fikk uante konsekvenser. Den gode tro eller ens gode intensjoner regnes da som retningsgivende for hvordan ens handlinger dømmes, snarere enn resultatet av disse handlinger.
I Norge og resten av verden brukes likevel som oftest begrepet «i god tro» i beskrivende forstand: "Han handlet i god tro" eller "kjøpskontrakten ble inngått i god tro". Begrepet er gjerne ikke bindende i juridisk forstand, og "bona fide" klausuler i kontrakter er dermed mer å regne for å være et forsøk på å gi inntrykk av å ta ansvar, der man i praksis fraskriver seg ansvar.
XChat

Funksjoner

X-Chat er en fullfunksjonell IRC-klient som inkluderer alle grunnleggende funksjoner som finnes i andre IRC-klienter, inkludert CTCP, DCC filoverføring og prat, og en utvidelsessystem for forskjellige programmeringsspråk (inkludert C og C++, Perl, Python, Tcl og Ruby). Ved å skrive utvidelser, kan en utvide egenskapene og tilpasse funksjonene til X-Chat.
X-Chat kjører i det minste på følgende systemer: GNU/Linux, FreeBSD, NetBSD, OpenBSD, Solaris, AIX, IRIX, Mac OS X, Windows og andre.

Shareware-kontrovers

Fra og med 23. august 2004, ble den offisielle Windows kompilasjonen av X-Chat shareware, og må kjøpes for 20 USD eller 25 AUD etter en 30-dagers prøveperiode. Tidligere frie versjoner for Windows har blitt fjernet fra den offisielle siden. Det har blitt mye diskusjon rundt legaliteten til denne utviklingen siden X-Chat prosjektet ikke har krevet noen kopirettighetsoverdragelse, holder faktisk ikke den som vedlikeholder X-Chat prosjektet kopirettighetene til hele koden. Mens han har tilbudt å fjerne og skrive om alle utvidelser, hvis den som har skrevet en spesifikk utvidelse ber han om det. Det er mange som mener at han fortsatt bryter GPL, særlig fordi koden som gjør det til shareware ikke unndras GPL koden.
Det har blitt uttalt at shareware-betalingen er nødvendig på grunn av den unødvendig lange tiden det tar å kompilere under Windows.
Unofficial Windows kompilasjoner av X-Chat blir gjort tilgjengelig (til ingen kostnad) av bidragsytere, som vedlikeholder binærversjoner av den siste utgaven, og også ofte kompilerer fra revisjonskontrollen.  Men de fleste uoffisielle X-Chat kompilasjonene er mye større enn den offisielle, som benytter en tilpasse mindre GTK+ bibliotek.
Yohan Cabaye

Karriere

Cabaye startet fotballkarrieren sin som femåring da han spilte for hjemklubben sin, Tourcoing FC. 12 år gammel forlot han klubben for å utvikle seg videre i den profesjonelle klubben Lille. Etter å ha vært i Lilles akademi i seks år, debuterte han for A-laget i 2004-2005-sesongen og bidro til at Lille vant Intertoto-cupen samme sesong. Sesongen etter ble han fast på laget og var med da Lille deltok i UEFA Champions League for første gang i klubbens historie. I 2010-2011-sesongen var Cabaye med på laget som vant både ligaen og cupen.
Cabaye signerte en femårskontrakt med Newcastle United 10. juni 2011 og scoret den 22. oktober samme år sitt første og kampens eneste mål, da Newcastle slo Wigan Athletic 1-0.
Cabaye spilte deretter for Paris Saint-Germain i Ligue 1 hvor han vant fire trofeer.
I juli 2015 ble Cabaye solgt fra PSG til den engelske klubben Crystal Palace FC, hvor han skrev under på en femårskontrakt.

Internasjonal karriere

I august 2010 ble Cabaye kalt opp til A-landslaget for første gang av Laurent Blanc og debuterte for Frankrike mot Norge 11. august i en kamp Norge vant 2-1 etter to scoringer av Erik Huseklepp og en av Hatem Ben Arfa.
Han ble tatt ut i Frankrikes EM-tropp til EM i Frankrike 2016.
Leptinopterus tibialis

Utseende

En middelsstor (25-36 millimeter), avlang, mørk rødlig hjortebille med gulbrune dekkvinger og legger. Hannenes kjever er svært forlengede, tynne og rette, vanligvis med én eller to tenner ved roten og en bred tann i spissen (gjerne asymmetrisk). Hodet er firkantet, med en bred, U-formet innbuktning foran. Antennene er forholdsvis lange, ytterst med en liten, tre-leddet vifte. Pronotum er rektangulært med litt rundede sider, innsnevret ved roten. Dekkvingene har punktrader.
Som vanlig hos hjortebiller er hunnene mindre og mangler hannenes forlengede kjever.

Levevis

Larvene utvikler seg i råtne trestammer.

Utbredelse

Arten lever i det sørlige Brasil, Paraguay og det nordlige Argentina.
Kaptein Sabeltann og havets hemmelighet

Kaptein Sabeltann og havets hemmelighet er en barneforestilling om Kaptein Sabeltann som ble fremført i amfiteateret  i Kristiansand Dyrepark sommeren 2011. Manuset er skrevet av Terje Formoe. Regi er ved Bjørn Sæter og koreograf var Helén Vikstvedt. Historien er en forlengelse av forestillingen Grusomme Gabriels skatt (2004). Med denne historien fullfører Formoe det som blir en syklus på fire historier: Grusomme Gabriels skatt, Den forheksede øya, Havets hemmelighet, og Den magiske diamant.
Sangene fra forestillingen ble utgitt på CD allerede i 2010.

Handling

Kongen på havet har aldri glemt skatten han ikke fant, Grusomme Gabriels gjenferd og Pinky, guttungen som takket nei. Når hemmeligheten avsløres, begynner det store kappløpet. Men et par fremmede har skumle planer. Og en trollkvinne vender tilbake, da en mystisk mann ber om hjelp.
NM i friidrett 1957

Norgesmesterskapet i friidrett 1957 bestod av flere arrangementer som i 1957 kåret norgesmestere i friidrettsøvelsene.
Hovedmesterskapet ble arrangert på Krohnsminde Idrettsplass i Bergen i perioden 16. til 18. august. 
Arrangører var Bergen Friidrettskrets og Hordaland Friidrettskrets.
Kongepokalvinnere ble Ernst Larsen og Reidun Buer. 
Se også NM i mangekamp 1957.
Den franske minnemedaljen for krigen 1939–1945

Den franske minnemedaljen for krigen 1939–1945 (fransk: Médaille commémorative de la guerre 1939–1945) er en fransk medalje innstiftet 21. mai 1946 til minne om andre verdenskrig. Den tildeles franskmenn og utlendinger som deltok i kampen mot aksemaktene. Medaljen kan tildeles både militære og sivile, også sivilforsvarsinnsats anerkjennes ved minnemedaljen.
Kveldehallen

Kveldehallen er en idrettshall i Kvelde, ca. 20 km nord for Larvik sentrum. Den blir blant annet brukt til håndball, basketball, volleyball og badminton.
Hallen, som eies av Larvik kommune, ble bygd i 1979.
Fylkesvei 6700

Fylkesvei 6700 (Fv6700) i Trøndelag går mellom Storugla og Lysklett i Klæbu kommune. Veien er 4,0 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 924 (Sør-Trøndelag).
Harald Bodøgaard

Utdanning

Harald Bodøgaard er utlært møbelsnekker fra Oscarsborg videregående skole i Narvik. Han tok deretter Statens lærerskole i forming, Blaker og ble faglærer i forming. Deretter tok han grunnutdanning for billedkunst og kunsthåndverk ved Svolvær videregående skole i Kabelvåg før han i 1985-1987 gikk på skulpturavdelingen på Statens kunstakademi i Oslo. I 1990-1991 hadde han mesteratelier samme sted. Han har hatt studiereiser til de fleste europeiske land, men også til Egypt, Thailand, Brasil og USA.
Bessakerfjellet vindpark

Skomakerfjellet / Bessakerfjellet II

Den mindre vindparken Skomakerfjellet ble bygd i 2015, og innviet 18. mars 2016. Det er 4 møller på 3,3 MW hver,  turbinhøyde på 94 meter og rotordiameter på 112 meter; de samme som skal brukes i Fosen Vind. De kostet ialt 120 millioner kroner, og ventes å produsere 36 GWh/år.
Miloslav Vlk

Bakgrunn

Miloslav Vlk tilbragte barndomsårene i Záluží nær Chyšky, der han gikk på folkeskolen og opplevde bondelivets harde slit. Hans førdte tanker om å bli prest fikk han i elleveårsalderen.
Etter å ha tatt artium i 1952 arbeidet han på en bilfabrikk i to år, og utførte så militærtjenesten 1953–1955. Han begynte så på Karoly-universitetet i Praha, og tok doktorgrad i arkivtudier. I 1964 begynte han studier ved det teologiske fakultet i Litomerice.

Prest

Vlk ble presteviet 23. juni 1968. Dette fant sted under Praha-våren. Han virket under biskop Josef Hlouch av Céske Budejovice frem til 1971, da kommunistene på grunn av hans popularitet fikk ham flyttet til et avsidesliggende fjellområde. hvor han var til 1978. Det året tok myndighetene fra ham retten til å virke som prest. De neste ti årene tilbrakte han i skjul i Praha, hvor han virket som prest for små undergrunnsgrupper. Frem til 1986 arbeidet han ved siden av som vindusvasker, inntil han måtte slutte med dette av helsemessige årsaker, og deretter arbeidet han i arkivet i Statsbanken i Praha til 1988.
I fotfølgelsesårene intensiverte han sine kontakter med Focolarebevegelsen, som var nærværende i Tsjekkoslovakia siden tidlig i 1960-årene.
Den 1. januar 1989 fikk han som følge av den politiske oppmykningen igjen lov til å virke åpent som prest. I 1989 og 1990 virket han i Vest-Bøhmen ved grensen til Bayern.

Biskop, kardinal

Etter fløyelsrevolusjonen i desember 1989 ble han den 14. februar 1990 utnevnt til biskop av Céske Budejovice. Han ble bispeviet 31. mars 1990. 27. mars 1991 tok han over som erkebiskop av Praha etter kardinal Tomasek.
Pave Johannes Paul II utnevnte ham til president for Rådet for europeiske bispekonferanser i 1993. Året etter, den 26. november 1994, utnevnte paven ham til kardinal.
Cupidopsis

Utseende

Små til middelsstore (vingespenn 27-35 millimeter) blåvinger uten eller med ganske små stjerter på bakvingene. Hannens overside er blå eller blåfiolett med et oransje bånd ved bakvingens bakkant, hunnen ligner men er litt mer brunlig. Undersiden er gulbrun med små, mørke flekker og et oransje bånd på bakvingen.

Levevis

Larvene lever på blomstene av planter i erteblomstfamilien.
Disse sommerfuglene holder til på savannen.

Utbredelse

Slekten er vidt utbredt i Afrika sør for Sahara.
Ochus vittatus

Levevis

De aller fleste Hesperiinae har larver på gress eller andre enfrøbladete planter.

Utbredelse

Arten er utbredt i Indokina.